‘অপারেশন সিঁদুর’ এর পর সাংবাদিক বৈঠক প্রতিরক্ষামন্ত্রী রাজনাথ সিংহের

ওয়েব ডেস্ক: পাকিস্তানকে (Pakistan) কড়া জবাব ভারতের। মঙ্গলবার মধ্যরাত ১টা নাগাদ পাকিস্তান এবং পাক অধিকৃত কাশ্মীরের ৯টি জঙ্গি ঘাঁটিতে হানা দিল ভারতীয় সেনা (Indian Army)। অসামরিক অভিযান চালানো হল ভারতের পক্ষ থেকে। গুঁড়িয়ে দেওয়া হল পাকিস্তানের ৯টি জঙ্গি ঘাঁটি। আর এই অপারেশনের নাম দেওয়া হয় ‘অপারেশন সিঁদুর’ (Operation Sindoor)। ভারতীয় সেনার প্রসংশায় সকল ভারতবাসী। সকল মহলের নেতা মন্ত্রী ইতিমধ্যেই নিজেদের এক্স হ্যান্ডেলে ভারতীয় সেনার প্রশংসায় পঞ্চমুখ।

আর এই আবহে একদিকে যখন প্রধানমন্ত্রী নরেন্দ্র মোদি (PM Narendra Modi) বৈঠক করেলন রাষ্ট্রপতি দ্রৌপদী মুর্মুর (President Draupaudi Murmu) সঙ্গে, অপরদিকে ‘অপারেশন সিঁদুর’ (Operation Sindoor) শেষ হওয়ার ১৫ ঘন্টা পর বুধবার সাংবাদিক বৈঠক করলেন প্রতিরক্ষামন্ত্রী রাজনাথ সিংহ (Defence Minister Rajnath Singh)।

সাংবাদিক বৈঠক থেকে তিনি স্পষ্টত দাবি করলেন, ‘অপারেশন সিঁদুর’ এর দ্বারা পাকিস্তান সেনা, অথবা অসামরিক জনবসতি এলাকা বা পাকিস্তানের কোন অর্থনৈতিক কেন্দ্রে আক্রমণ করা হয়নি। শুধুমাত্র জঙ্গি ঘাটিগুলিতে হানা দেওয়া হয়। বললেন, প্রতিরক্ষামন্ত্রী রাজনাথ সিংহ।

আরও পড়ুন: পহেলগামের বদলা নিল ভারত, কী বললেন নরেন্দ্র মোদি

উল্লেখ্য, পেহেলগামে জঙ্গি হামলায় নিহত হন ২৬-জন নিরীহ ভারতবাসী। আর ঠিক তার পরেরদিন, বিহারের জনসভা থেকে প্রধানমন্ত্রী নরেন্দ্র মোদি সাফ বার্তা দেন, ‘জঙ্গিদের কোমড় ভেঙে দেওয়া হবে’। এমনকি কেন্দ্রের তরফ থেকে এও বলা হয়, ‘ভারত তাঁদের পছন্দ মত সময়, পছন্দ মত জায়গায় ভারতকে এর কড়া জবাব দেবে’। আর ঠিক তাই হল, পেহেলগাম কাণ্ডের ১৫দিনের মাথায় গুঁড়িয়ে দেওয়া হল পাকিস্তান, এবং পাক অধিকৃত কাশ্মীরের ৯টি জঙ্গি ঘাঁটি এয়ার স্ট্রাকের দ্বারা গুঁড়িয়ে নিস্বেস করা হল।

প্রতিরক্ষামন্ত্রী ভারতীয় সেনাকে ‘নিখুঁত, সতর্ক এবং সহানুভুতিশীল’ অপারেশনের জন্য ভারতীয় সেনাকে কুর্নিশ জানান রাজনাথ সিংহ। । তাঁর মন্তব্য, ‘‘ভারতীয় সেনার সাহসকে কুর্নিশ জানাই। এই সাফল্যের কৃতিত্ব প্রধানমন্ত্রী নরেন্দ্র মোদিরও প্রাপ্য।’’

দেখুন অন্য খবর